stanford-oval/wikipedia huggingface dataset:
โมโฆ

| --- | --- |
ซอสโมโฆแดง ราดมันฝรั่งต้มคลุกเกลือ
ประเภท: ซอส
แหล่งกำเนิด: กานาเรียส สเปน
ส่วนผสมหลัก: พริกแห้งหรือพริกหวาน, ปาปริกา, กระเทียม, ยี่หร่า, น้ำมันมะกอก
 ตำราอาหาร: โมโฆ   สื่อ: โมโฆ
โมโฆ (สเปน: mojo) เป็นชื่อหรือชื่อย่อของซอสหลายประเภทที่มีระดับความเผ็ดแตกต่างกัน ส่วนประกอบหลักได้แก่ น้ำมันมะกอก พริกพันธุ์ท้องถิ่น (เรียกว่า ปิมิเอนตา ในกานาเรียส) กระเทียม ปาปริกา (เรียกว่า ปิเมนตอน ในสเปน) ยี่หร่าหรือผักชี และเครื่องเทศอื่น ๆ
โมโฆมีต้นกำเนิดจากกานาเรียสที่ซึ่งซอสชนิดนี้มีสองแบบหลักคือ โมโฆสีแดง (โมโฆโรโฆ หรือ โมโฆปิกอน) มีส่วนผสมจากพริกหวานสีแดงและปาปริกา และโมโฆสีเขียว (โมโฆเบร์เด) มีส่วนผสมจากพริกหวานสีเขียวและผักชี ประเทศอื่น ๆ มีสูตรซอสคล้ายกับโมโฆซึ่งอาจใช้ส่วนผสมที่เป็นกรด เช่น น้ำส้มสายชู มะนาว ส้ม หรือน้ำมะนาว
โมเรเลีย

| โมเรเลีย |
| --- | --- |
เมือง
อาสนวิหารโมเรเลีย
   ธง ตรา
โมเรเลีย
พิกัด:  19°42′07.5″N 101°11′42.7″W﻿ / ﻿19.702083°N 101.195194°W﻿ / 19.702083; -101.195194
ประเทศ: เม็กซิโก
รัฐ: มิโชอากัน
เทศบาล: โมเรเลีย
ก่อตั้ง: ค.ศ. 1541
สถานะเทศบาล: ค.ศ. 1831
ผู้ก่อตั้ง: อันโตนิโอ เด เมนโดซา
ตั้งชื่อจาก: โฆเซ มาริอา โมเรโลส อี ปาบอน
การปกครอง
 • ประธานเทศบาล: ราอุล โมรอน โอโรซโก
ความสูง: 1,921 เมตร (6,302 ฟุต)
ประชากร (2010)
 • ทั้งหมด: 729,757 คน
เขตเวลา: UTC−6 (เวลามาตรฐานกลาง)
 • ฤดูร้อน  (เวลาออมแสง): UTC−5 (เวลาออมแสงกลาง)
รหัสไปรษณีย์: 58000
รหัสพื้นที่: 443
เว็บไซต์: www.morelia.gob.mx
| ศูนย์กลางประวัติศาสตร์โมเรเลีย * |
| --- | --- |
  แหล่งมรดกโลกโดยยูเนสโก
ย่านกลางเมือง
ประเทศ:  เม็กซิโก
ภูมิภาค **: ลาตินอเมริกาและแคริบเบียน
ประเภท: มรดกทางวัฒนธรรม
เกณฑ์พิจารณา: (ii), (iv), (vi)
อ้างอิง: 585
ประวัติการขึ้นทะเบียน
ขึ้นทะเบียน: 1991 (คณะกรรมการสมัยที่ 15)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
โมเรเลีย (สเปน: Morelia) เป็นเมืองและเทศบาลทางตอนเหนือของรัฐมิโชอากัน รัฐทางตอนกลางของประเทศเม็กซิโก และเป็นเมืองหลวงของรัฐ ชาวสเปนเข้ายึดครองบริเวณแห่งนี้ในคริสต์ทศวรรษ 1520 โดยอุปราชอันโตนิโอ เด เมนโดซา ก่อตั้งเมืองใน ค.ศ. 1541 ตั้งชื่อเมืองว่า บายาโดลิด ภายหลังสงครามประกาศเอกราชเม็กซิโก เมืองได้เปลี่ยนชื่อใหม่ตามชื่อผู้นำปฏิวัติชาวท้องถิ่นชื่อ โฆเซ มาริอา โมเรโลส อี ปาบอน เมื่อ ค.ศ. 1828 ใน ค.ศ. 1991 ยูเนสโกได้ประกาศให้อาคารยุคอาณานิคมและกลุ่มอาคารประวัติศาสตร์ใจกลางเมืองเป็นแหล่งมรดกโลก
โดโลเรส เวร์ตา

| โดโลเรส เวร์ตา |
| --- | --- |
เวร์ตาเมื่อปี 2019
เกิด: โดโลเรส กลารา เฟร์นันเดซ  (1930-04-10) 10 เมษายน ค.ศ. 1930 (94 ปี) ดอว์สัน รัฐนิวเม็กซิโก สหรัฐ
การศึกษา: วิทยาลัยแซนวาคีนเดลตา
มีชื่อเสียงจาก: ผู้ร่วมก่อตั้งสมาคมคนงานไร่นาแห่งชาติ การนัดหยุดงานองุ่นดิเลโน "ใช่ เป็นไปได้"
พรรคการเมือง: พรรคเดโมแครต
คู่สมรส: ราล์ฟ เฮด (หย่าร้าง) เบนตูรา เวร์ตา
คู่รัก: ริชาร์ด ชาเบซ
บุตร: 11 คน
 วิกิคำคม มีคำคมที่กล่าวโดย หรือเกี่ยวกับ โดโลเรส เวร์ตา
โดโลเรส กลารา เฟร์นันเดซ เวร์ตา (สเปน: Dolores Clara Fernández Huerta; เกิด 10 เมษายน 1930) เป็นผู้นำแรงงานและนักเคลื่อนไหวด้านสิทธิพลเมืองชาวอเมริกัน ผู้ร่วมก่อตั้งสมาคมคนงานไร่นาแห่งชาติ (National Farmworkers Association) ร่วมกับเซซาร์ ชาเบซ ต่อมาสมาคมรวมกับอีกองค์การกลายเป็นยูไนเต็ดฟาร์มเวิร์กเกอส์ (ยูเอฟดับเบิลยู) เวร์ตาเป็นผู้ช่วยจัดการนัดหยุดงานองุ่นดิเลโนในรัฐแคลิฟอร์เนียในปี 1965 และเป็นผู้นำการเจรจาเรื่องสัญญาจ้างงานที่เกิดขึ้นหลังการนัดหยุดงานครั้งนั้น
เวร์ตาได้รับรางวัลมากมายจากผลงานการดูแลชุมชน การสนับสนุนและขับเคลื่อนสิทธิแรงงาน สิทธิผู้ย้ายถิ่นเข้า และสิทธิสตรี เช่น รางวัลชาวอเมริกันโดดเด่นของมูลนิธิยูจีน วี. เด็บส์, รางวัลสิทธิมนุษยชนเอลินอร์ โรสเวลต์ และเหรียญเสรีภาพจากประธานาธิบดี เธอเป็นสตรีเชื้อสายลาตินอเมริกาคนแรกที่ได้รับการบรรจุชื่อในหอเกียรติยศสตรีแห่งชาติในปี 1993
เวร์ตาเป็นผู้นำวลี "ใช่ เป็นไปได้" (Sí, se puede) มาใช้เป็นคำขวัญในการเรียกร้องสิทธิแรงงาน ในฐานะบุคคลต้นแบบของชุมชนชาวอเมริกันเชื้อสายลาตินอเมริกา เวร์ตาเป็นหัวข้อหลักหัวข้อหนึ่งใน กอร์ริโด (ลำนำนิทานแบบเม็กซิโก) และจิตรกรรมฝาผนังต่าง ๆ
ในรัฐแคลิฟอร์เนียกำหนดให้วันที่ 10 เมษายนของทุกปีเป็นวันโดโลเรส เวร์ตา
อ่านเพิ่ม

Amsler, T. R. (Summer 2007). "'Si, Se Puede': Hayward teachers gain concessions and a valuable ally". Rethinking Schools, 21(4), 11.
Felner, J. (Jan/Feb 1998). "Dolores Huerta". Ms, 8(4), 48–49.
Harris, Gloria G.; Hannah S. Cohen (2012). "Chapter 4. Reformers and Activists – Dolores Huerta: Co-Founder of United Farm Workers of America". Women Trailblazers of California: Pioneers to the Present. Charleston, SC: The History Press. pp. 60–74 [71–74]. ISBN 978-1609496753.
Huerta, D. (Spring 2007). "One more child left behind". Ms, 17(2), 79.
Perez, F (1996). Dolores Huerta. Austin, TX: Raintree.
Rose, M. (2004). "Dolores Huerta: The United Farm Workers Union". In Arnesen, E (Ed.). Human tradition in American labor history. (pp. 211–229). Wilmington, DE: Scholarly Resources Inc.
Rosenburg, R. (Editor & Director) (1996). Women of hope [Videocassette]. Princeton, NJ: Films for the Humanities.
Schiff, K. G. (2005). Lighting the way: Nine women who changed modern America. New York: Hyperion.
Telles, R & Tejada-Flores, R. (Directors) (1997). Fight in the fields [videocassette]. San Francisco: Paradigm Productions.
Vogel, N. (September 7, 2005). "Legislature OKs gay marriage; Assembly action sends the bill to the governor, who has signaled that he will veto the measure". Los Angeles Times, p. A1.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  โปแลนด์ 
อื่น ๆ:  NARA  SNAC 2  IdRef
โตนินา

| --- | --- |
พีระมิดบนลานตะพักที่ 5 ของอัครปุระที่โตนินา
ที่ตั้งโตนินาในเม็กซิโกและมีโซอเมริกาแสดงแผนที่เม็กซิโกโตนินา (มีโซอเมริกา)แสดงแผนที่มีโซอเมริกา
ที่ตั้ง: โอโกซิงโก รัฐเชียปัส เม็กซิโก
พิกัด: 16°54′4.39″N 92°0′34.83″W﻿ / ﻿16.9012194°N 92.0096750°W﻿ / 16.9012194; -92.0096750
ความเป็นมา
ละทิ้ง: คริสต์ศตวรรษที่ 10
สมัย: สมัยคลาสสิก
วัฒนธรรม: มายา
หมายเหตุเกี่ยวกับสถานที่
ขุดค้น: ค.ศ. 1972–1975, 1979–1980+
ผู้ขุดค้น: ปีแยร์ แบ็กแล็ง, โกลด โบแด, ฆวน ยาเดวน์ (สถาบันมานุษยวิทยาและประวัติศาสตร์แห่งชาติ)
สถาปัตยกรรม
รูปแบบสถาปัตยกรรม: มายาสมัยคลาสสิก
หน่วยงานรับผิดชอบ: สถาบันมานุษยวิทยาและประวัติศาสตร์แห่งชาติ
โตนินา (สเปน: Toniná) เป็นแหล่งโบราณคดีสมัยก่อนโคลัมบัสและซากเมืองในอารยธรรมมายา ทุกวันนี้ตั้งอยู่ในรัฐเชียปัส ประเทศเม็กซิโก ห่างจากเมืองโอโกซิงโกไปทางทิศตะวันออกประมาณ 13 กิโลเมตร (8.1 ไมล์)
แหล่งโบราณคดีนี้มีขนาดปานกลางถึงใหญ่ โดยมีหมู่วิหารพีระมิดตั้งอยู่บนลานตะพักสูงจากจัตุรัสประมาณ 71 เมตร (233 ฟุต) ลานขนาดใหญ่สำหรับเล่นบอลแบบมีโซอเมริกา และโครงสร้างแกะสลักมากกว่า 100 แห่ง/ชิ้น ซึ่งส่วนใหญ่มีอายุตั้งแต่คริสต์ศตวรรษที่ 6 ถึงคริสต์ศตวรรษที่ 9 (ระหว่างสมัยคลาสสิก) โตนินามีความโดดเด่นจากงานประติมากรรมปูนแต่งที่ได้รับการอนุรักษ์ไว้เป็นอย่างดี และโดยเฉพาะอย่างยิ่งจากโครงสร้างแกะสลักแบบลอยตัวซึ่งได้รับการผลิตขึ้นในระดับที่ไม่เคยปรากฏมาก่อนในมีโซอเมริกานับตั้งแต่อารยธรรมโอลเมกสิ้นสุดลง โตนินาเป็นที่ตั้งของพีระมิดที่ใหญ่ที่สุดแห่งหนึ่งในเม็กซิโก ด้วยความสูง 74 เมตร (243 ฟุต) ซึ่งสูงกว่าพีระมิดสุริยันที่เตโอตีวากาน
โตนินาเป็นรัฐที่มีความดุดันรัฐหนึ่งในสมัยคลาสสิกตอนปลาย ชาวเมืองมักสู้รบเพื่อเพิ่มพูนอำนาจของอาณาจักร ในช่วงเวลาส่วนใหญ่ของประวัติศาสตร์เมือง โตนินาทำสงครามอย่างประปรายกับปาเลงเกซึ่งเป็นคู่แข่งที่ยิ่งใหญ่ที่สุดและเป็นหนึ่งในหน่วยทางการเมืองที่สำคัญที่สุดทางภาคตะวันตกของภูมิภาคมายา แต่โตนินาจะกลายเป็นเมืองที่มีอำนาจเด่นเหนือภาคตะวันตกในที่สุด
โตนินายังเป็นสถานที่ค้นพบการระบุวันที่วันสุดท้ายตามการนับระยะยาวเท่าที่พบในจารึกปฏิทินใด ๆ ของชาวมายา ซึ่งถือเป็นจุดสิ้นสุดของสมัยคลาสสิกของอารยธรรมมายาใน ค.ศ. 909
บรรณานุกรม

INAH (2016-12-29). "Zona arqueológica de Toniná" [Tononá Archaeological Zone] (ภาษาสเปน). Mexico City, Mexico: Instituto Nacional de Antropología e Historia (INAH). คลังข้อมูลเก่าเก็บจากแหล่งเดิมเมื่อ 2017-05-26.
Kelly, Joyce (2001). An Archaeological Guide to Central and Southern Mexico. Norman: University of Oklahoma Press. ISBN 0-8061-3349-X.
Martin, Simon; Nikolai Grube (2000). Chronicle of the Maya Kings and Queens: Deciphering the Dynasties of the Ancient Maya. London and New York: Thames & Hudson. ISBN 0-500-05103-8. OCLC 47358325.
Sharer, Robert J.; Loa P. Traxler (2006). The Ancient Maya (6th (fully revised) ed.). Stanford, California: Stanford University Press. ISBN 0-8047-4817-9. OCLC 57577446.
โยนาตัน โดส ซานโตส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โจนาธาน ดอส ซานโต๊ส รามิเรซ
ส่วนสูง:  1.74 m (5 ft 9 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  วิลล่าเรียล
หมายเลข:  12
สโมสรเยาวชน
2002–2009:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2009–2012 |  บาร์เซโลนา เบ |  81 |  (6) |
| 2009–2014 |  บาร์เซโลนา |  0 |  (0) |
| 2014– |  วิลล่าเรียล |   |   |
ทีมชาติ‡
| 2009– |  เม็กซิโก |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 สิงหาคม 2012 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 กุมภาพันธ์ 2012
โจานาธาน ดอส ซานโต๊ส โดส รามิเรซ (สเปน: Jonathan dos Santos Ramírez) เกิดเมื่อวันที่ 26 เมษายน ค.ศ. 1990 เป็นนักฟุตบอลชาวเม็กซิโก เล่นในตำแหน่งกองกลาง หรือกองกลางตัวรับ ปัจจุบันได้ลงเล่นให้กับสโมสรฟุตบอลวิลล่าเรียล และยังถูกเรียกไปเล่นในทีมชาติเม็กซิโกอีกด้วย
โฆเซ เด ปาลาฟอกซ์

| โฆเซ เด ปาลาฟอกซ์ |
| --- | --- |
ภาพวาดโดยฟรันซิสโก โกยา
เกิด: 28 ตุลาคม ค.ศ. 1775 ซาราโกซา ประเทศสเปน
เสียชีวิต: 15 กุมภาพันธ์ ค.ศ. 1847 มาดริด ประเทศสเปน
รับใช้: พระเจ้าเฟร์นันโดที่ 7
การยุทธ์: สงครามคาบสมุทร
ความสัมพันธ์: เรโบเยโด เด ปาลาฟอกซ์ (พี่ชาย)
งานอื่น: ดยุคที่ 1 แห่งซาราโกซา สมาชิกวุฒิสภา
โฆเซ เรโบเยโด เด ปาลาฟอกซ์ อี เมลซิ (สเปน: José Rebolledo de Palafox y Melzi) เป็นหนึ่งในแม่ทัพของสเปนที่มีส่วนร่วมในสงครามคาบสมุทร เขาเป็นที่รู้จักในฐานะผู้ป้องกันเมืองซาราโกซาตั้งแต่วันที่ 15 มิถุนายน ค.ศ. 1808 จนถึงวันที่ 20 กุมภาพันธ์ ค.ศ. 1809
ชีวิตช่วงต้น

เขาเกิดในเมืองซาราโกซา แคว้นอารากอน ประเทศสเปน เขาได้เข้าเรียนในโรงเรียนซาราโกซาและได้เป็นทหารเมื่ออายุยังหนุ่ม
ในช่วงปี ค.ศ. 1808 เขาได้เป็นรองผู้หมวด ภายใต้สังกัดของพระเจ้าเฟร์นันโดที่ 7 หลังจากที่เขาทำภารกิจอารักขาพระเจ้าเฟร์นันโดที่ 7 ไปยังเมืองบายอน เขาก็หนีกลับสเปน และได้เป็นหัวหน้าขบวนการผู้รักชาติในแคว้นอารากอน พร้อมกับได้ประกาศเป็นผู้ว่าราชการจังหวัดในเมืองซาราโกซา ในช่วงที่เขากำลังระดมหาทุนอยู่นั้น ก็ได้ประกาศศึกกับฝรั่งเศสซึ่งในตอนนี้ได้บุกรุกกาตาลุญญากับนาวาร์
การล้อมซาราโกซา

เขาได้สร้างโรงงานผลิตอาวุธและดินปืนขนาดเล็ก และรวบรวมผู้คนได้ 30,000 คน จากนั้นเขากับพี่ชาย ก็ได้ไปป้องกันเมืองจากการโจมตีของกองทัพฝรั่งเศส ที่นำทัพโดย นายพลเลอแฟฟวร์กับนายพลแวร์ดีเย ซึ่งผลการรบคือ ฝ่ายสเปนได้รับชัยชนะ ในทั้งนี้ ได้มีสตรีคนหนึ่ง ชื่อ อากุสตินา เด อารากอน ได้ยิงปืนใหญ่เข้าโจมตีทหารฝรั่งเศสอย่างกล้าหาญ ทั้งนี้ เรื่องราวของเธอได้รับการนำมาสร้างเป็นภาพยนตร์ในปี ค.ศ. 1950
จากนั้น เขาก็ได้พยายามเปิดการยุทธ์กับทหารฝรั่งเศสอยู่เนือง ๆ จนกระทั่งเขาต้องกลับไปป้องกันเมืองซาราโกซา เมื่อนโปเลียนนำทัพใหญ่บุกมาด้วยตนเอง เขาได้ป้องกันเมืองนานถึง 3 เดือน และเป็นฝ่ายพ่ายแพ้ ในตอนนั้นเขาต้องระทมทุกข์กับการติดเชื้อและถูกจำคุกในเมืองแว็งแซนจนถึงเดือนธันวาคม ค.ศ. 1813
ในชีวิตบั้นปลาย

เดือนมิถุนายน ค.ศ. 1814 เขาได้รับการแต่งตั้งเป็นขุนพลพันเอก แต่เขาก็ถอยห่างจากตำแหน่งนั้นและอุทิศตัวในการทำบำเพ็ญประโยชน์ ในช่วงปี ค.ศ. 1820 เขาได้เป็นหัวหน้าทหารรักษาพระองค์ เขาอยู่ในตำแหน่ง 3 ปี ก็ถูกพระเจ้าเฟร์นันโดปลดออกจากตำแหน่ง
เขาอยู่ในชีวิตเกษียณอยู่นาน จนกระทั่งได้รับอวยยศจากสมเด็จพระราชินีมารีอา กริสตีนา ให้เป็นดยุคที่ 1 แห่งซาราโกซา เขาเริ่มเข้าสู่การเมืองในปี ค.ศ. 1836 จนกระทั่งเขาเสียชีวิต
โกกิมโบ

| โกกิมโบ |
| --- | --- |
อำเภอของประเทศชิลี
   ธง ตราอาร์ม
โกกิมโบ
พิกัด: 29°57′11″S 71°20′36″W﻿ / ﻿29.95306°S 71.34333°W﻿ / -29.95306; -71.34333
ประเทศ:  ชิลี
แคว้น: โกกิมโบ
จังหวัด: เอลกี
พื้นที่
 • ทั้งหมด: 1,429.3 ตร.กม. (551.9 ตร.ไมล์)
ความสูง: 15 เมตร (49 ฟุต)
ประชากร (พ.ศ. 2545)
 • ทั้งหมด: 163,036 คน
 • ความหนาแน่น: 114 คน/ตร.กม. (300 คน/ตร.ไมล์)
เขตเวลา: UTC−3 (CLT)
รหัสไปรษณีย์: 1780000
รหัสพื้นที่: 56 + 51
เว็บไซต์: municoquimbo.cl
โกกิมโบ (สเปน: Coquimbo) เป็นเมืองท่าแห่งหนึ่งในประเทศชิลี มีฐานะเป็นอำเภอ (comuna) และเมืองหลักของจังหวัดเอลกี แคว้นโกกิมโบ จากการสำรวจสำมะโนประชากรเมื่อ พ.ศ. 2545 โกกิมโบมีประชากรราว 163,000 คน มีพื้นที่ 1,429 ตารางกิโลเมตร ตั้งอยู่ติดชายฝั่งของมหาสมุทรแปซิฟิก อยู่ทางทิศใต้ของเมืองลาเซเรนา ซึ่งเป็นเมืองหลวงของแคว้น ราว 10 กิโลเมตร
ภูมิศาสตร์

โกกิมโบตั้งอยู่ทางทิศตะวันตกของแคว้นโกกิมโบ ตอนกลางของประเทศชิลี อยู่ห่างจากเมืองหลวงซานเตียโก ไปทางเหนือราว 400 กิโลเมตร มีภูมิประเทศเป็นหุบเขา ทิศตะวันตกมีอาณาเขตติดต่อกับมหาสมุทรแปซิฟิก ทิศเหนือติดกับอำเภอลาเซเรนา ทิศตะวันออกติดกับอำเภออันดาโกโย ทิศใต้ติดกับอำเภอโอบาเย ใจกลางเมืองโกกิมโบตั้งอยู่ห่างจากเมืองลาเซเรนาเพียง 10 กิโลเมตร ทำให้เขตชุมชนเมืองของทั้งสองเชื่อมต่อกันยาวขนานไปตามชายฝั่ง เมืองมีอุณหภูมิเฉลี่ยตลอดปีราว 14 องศาเซลเซียส อากาศแห้งและมีปริมาณน้ำฝนน้อย
เศรษฐกิจ

โกกิมโบมีมีความสำคัญทางเศรษฐกิจในด้านศูนย์กลางอุตสาหกรรมและการขนส่งทางเรือ โดยเฉพาะผลไม้และทองแดงซึ่งมาจากเหมืองในท้องถิ่น ระหว่าง พ.ศ. 2535–2545 โกกิมโบมีอัตราการเจริญเติบโตทางเศรษฐกิจถึงร้อยละ 32.8 นอกจากนี้ภาคการท่องเที่ยวยังเริ่มเติบโต มีชายหาดเหมาะแก่การพักร้อน ทั้งในเมืองและเมืองใกล้เคียง เช่น กัวนาเกโรส, ตองกอย
กีฬา

สโมสรที่มีชื่อเสียงของเมืองคือ โกกิมโบอูนีโด (Coquimbo Unido) ซึ่งลงเล่นในฟุตบอลลีกระดับสองของประเทศชิลี สนามเหย้าของสโมสรคือ สนามกีฬาเทศบาลฟรันซิสโก ซานเชซ รูโมโรโซ (Estadio Municipal Francisco Sánchez Rumoroso) ความจุราว 18,000 คน
บุคคลสำคัญจากเมือง

การ์โลส การ์โมนา (1987–) นักฟุตบอลทีมชาติชิลี
โกกิมโบ
ส่วนหนึ่งของเมือง
พื้นที่ระหว่างเมืองโกกิมโบกับลาเซเรนา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โกกิมโบ
เว็บไซต์อย่างเป็นทางการ เก็บถาวร 2013-03-03 ที่ เวย์แบ็กแมชชีน
โฆเซบา อิตัวร์เต

| 0 | 1 | 2 | 3 |
| --- | --- | --- | --- |
 อิตัวร์เต ขณะเล่นให้แก่อูเด อัลเมริอา เบ เป็นระยะเวลาหกปี
ข้อมูลส่วนตัว
ชื่อเต็ม:  โฆเซ ฟรันซิโก อิตัวร์เต โกเอนากา
วันเกิด:   (1970-09-26) 26 กันยายน ค.ศ. 1970 (54 ปี)
สถานที่เกิด:   ลาซาร์เต-โอเรีย ประเทศสเปน
ส่วนสูง:  1.88 m (6 ft 2 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  เมืองทองยูไนเต็ด (ผู้ฝึกสอนการรักษาประตู)
สโมสรเยาวชน
ค.ศ. 1986–1989:  เรอัลโซซิเอดัด
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1989–1991 |  เรอัลโซซิเอดัด เบ |   |   |
| ค.ศ. 1991–1993 |  ตัวริงเดเรนเตรีอา |   |   |
| ค.ศ. 1993–1994 |  เอร์กูเลส |  2 |  (0) |
| ค.ศ. 1995 |  โปนเตแบดรา |   |   |
| ค.ศ. 1995–1998 |  อัลเมริอา |  30 |  (0) |
| ค.ศ. 1998–1999 |  อากิลัส |  12 |  (0) |
| ค.ศ. 1999–2000 |  กรานาดา |  0 |  (0) |
| ค.ศ. 2000–2001 |  อีโมร์ตัล |  1 |  (0) |
| ค.ศ. 2001–2002 |  อูเอสกา |   |   |
| ค.ศ. 2002–2003 |  โปร์ตูซังเต็งซือ |   |   |
| ค.ศ. 2003–2004 |  โมตริล |  33 |  (0) |
| ค.ศ. 2004–2005 |  โรเกตัส |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โฆเซ ฟรันซิโก "โฆเซบา" อิตัวร์เต โกเอนากา (สเปน: José Francisco "Joseba" Ituarte Goenaga; 26 กันยายน ค.ศ. 1970 — ) เป็นอดีตนักฟุตบอลชาวสเปน ในฐานะผู้ฝึกสอนผู้รักษาประตู เขาเริ่มทำหน้าที่ใน ค.ศ. 2004 ให้แก่เซเดโรกวยตัส และใน ค.ศ. 2005 เขาก็ได้ย้ายไปยังอูเด อัลเมริอา ที่ซึ่งเขาได้ทำหน้าที่เป็นระยะเวลาหกปี และต่อมา เขาได้ทำหน้าที่ดังกล่าวร่วมกับสโมสรฟุตบอลเอสซีจี เมืองทอง ยูไนเต็ด ตั้งแต่เดือนตุลาคม ค.ศ. 2013
ประวัติ

อิตัวร์เตเกิดที่ลาซาร์เต-โอเรีย จังหวัดกิปุซโกอา เล่นฟุตบอลระดับเยาวชนร่วมกับสโมสรเรอัลโซซิเอดัด ใน 16 ปีต่อมาเขาได้ลงเล่นชุดใหญ่ในดิวิชันสองสิบเกมร่วมกับสโมสรฟุตบอลเอร์กูเลสและอูเด อัลเมริอา และหนึ่งครั้งให้แก่อีโมร์ตัล เด.เซ.ในลีกระดับสองของโปรตุเกส
อิตัวร์เตเริ่มทำหน้าที่เป็นผู้ฝึกสอนผู้รักษาประตูให้แก่สโมสรสุดท้ายที่เขาลงเล่นคือเซเด โรเกตัส ใน ค.ศ. 2005 เขาได้ร่วมทำหน้าที่เดียวกันนี้กับอัลเมริอาและอยู่ในแคว้นอันดาลูซิอาเช่นเดียวกัน ในช่วงที่เขาใช้เวลาร่วมกับกองหนุนอยู่หลายฤดูกาล ในเดือนตุลาคม ค.ศ. 2013 เขาได้ย้ายออกไปยังต่างแดน โดยได้เซ็นสัญญากับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
แหล่งข้อมูลอื่น

โฆเซบา อิตัวร์เต ที่เฟซบุ๊ก
โดมิงโก เฟาส์ติโน ซาร์มิเอนโต

| โดมิงโก เฟาส์ติโน ซาร์มิเอนโต |
| --- | --- |
ซาร์มิเอนโตใน ค.ศ. 1873

ประธานาธิบดีอาร์เจนตินา
ดำรงตำแหน่ง 12 ตุลาคม ค.ศ. 1868 – 11 ตุลาคม ค.ศ. 1874
รองประธานาธิบดี: อาโดลโฟ อัลซินา
ก่อนหน้า: บาร์โตโลเม มิเตร
ถัดไป: นิโกลัส อาเบยาเนดา
Minister of Foreign Affairs and Worship
ดำรงตำแหน่ง 6 กันยายน 1879 – 9 ตุลาคม 1879
ประธานาธิบดี: Nicolás Avellaneda
ก่อนหน้า: Manuel Montes de Oca
ถัดไป: Lucas González
กระทรวงมหาดไทย
ดำรงตำแหน่ง 29 สิงหาคม 1879 – 9 ตุลาคม 1879
ประธานาธิบดี: Nicolás Avellaneda
ก่อนหน้า: Bernardo de Irigoyen
ถัดไป: Benjamín Zorrilla
ผู้ว่าราชการซานฆวน
ดำรงตำแหน่ง 3 มกราคม 1862 – 9 เมษายน 1864
ก่อนหน้า: Francisco Díaz
ถัดไป: Santiago Lloveras
 
ข้อมูลส่วนบุคคล
เกิด: 15 กุมภาพันธ์ ค.ศ. 1811 ซานฆวน อาร์เจนตินา
เสียชีวิต: กันยายน 11, 1888(1888-09-11) (77 ปี) อาซุนซีออน ปารากวัย
เชื้อชาติ: อาร์เจนตินา
พรรคการเมือง: เสรีนิยม
คู่อาศัย: เอาเรเลีย เบเลซ ซาร์สฟิลด์ (ค.ศ. 1857–1888); เขาเสียชีวิต
คู่สมรส: เบนิตา มาร์ติเนซ ปัสโตริซา (แต่ง ค.ศ. 1847–1857); แยกกันอยู่
บุตร: อานา เฟาส์ตินา โดมิงโก ฟิเดล
ลายมือชื่อ: 
ยศที่ได้รับการแต่งตั้ง
รับใช้:  อาร์เจนตินา
สังกัด:  กองทัพบกอาร์เจนตินา
ประจำการ: ค.ศ. 1834–1863
ยศ:  พลตรี

โดมิงโก เฟาส์ติโน ซาร์มิเอนโต (สเปน: Domingo Faustino Sarmiento; 15 กุมภาพันธ์ ค.ศ. 1811 – 11 กันยายน ค.ศ. 1888) เป็นปัญญาชน นักเขียน รัฐบุรุษ และประธานาธิบดีคนที่ 7 ของอาร์เจนตินา งานเขียนของเขาครอบคลุมประเภทและหัวข้อหลากหลาย ตั้งแต่วารสารศาสตร์ อัตชีวประวัติ ไปจนถึงปรัชญาการเมืองและประวัติศาสตร์ เขาเป็นสมาชิกของกลุ่มปัญญาชนที่เรียกว่า รุ่น 1837 ซึ่งมีอิทธิพลอย่างมากต่ออาร์เจนตินาในคริสต์ศตวรรษที่ 19 เขาสนใจประเด็นด้านการศึกษาเป็นพิเศษและยังมีอิทธิพลสำคัญต่อวรรณกรรมของภูมิภาค
แหล่งข้อมูลอื่น

ผลงานของ Domingo Faustino Sarmiento ที่โครงการกูเทินแบร์ค
ผลงานเกี่ยวกับ/โดย โดมิงโก เฟาส์ติโน ซาร์มิเอนโต ที่อินเทอร์เน็ตอาร์ไคฟ์
| ด ค กประธานาธิบดีอาร์เจนตินา |
| --- | --- | --- |
| ปฏิวัติเดือนพฤษภาคม และ สงครามประกาศเอกราช  จนถึง Asamblea del Año XIII (ค.ศ. 1810–1814) |  Primera Junta  Junta Grande  First Triumvirate  Second Triumvirate  |  |
| ผู้บริหารสูงสุดแห่งสหมณฑลแห่งรีโอเดลาปลาตา (ค.ศ. 1814–1820) |  Gervasio Antonio de Posadas  Carlos María de Alvear  Juan José Viamonte  José Rondeau  Ignacio Álvarez Thomas  Antonio González de Balcarce  Juan Martín de Pueyrredón  José Rondeau  Juan Pedro Aguirre  |  |
| สาธารณรัฐยูนิทาเรียน – รัฐบาลประธานาธิบดี สมัยที่ 1 (ค.ศ. 1826–1827) |  เบร์นาร์ดิโน ริบาดาเบีย  บิเซนเต โลเปซ อี ปลาเนส  |  |
| Pacto Federal และ สหพันธรัฐอาร์เจนตินา (ค.ศ. 1827–1862) |  มานูเอล ดอร์เรโก  ฆวน มานูเอล เด โรซัส  ฆวน รามอน บัลการ์เซ  ฆวน โฆเซ เบียมอนเต  มานูเอล บิเซนเต มาซา  ฆวน มานูเอล เด โรซัส  ฆุสโต โฆเซ เด อูร์กิซา  ซานเตียโก เดร์กิ  ฆวน เอสเตบัน เปเดร์เนรา  |  |
| องค์กรแห่งชาติ – สาธารณรัฐอาร์เจนตินา (ค.ศ. 1862–1880) |  บาร์โตโลเม มิเตร  โดมิงโก เฟาส์ติโน ซาร์มิเอนโต  นิโกลัส อาเบยาเนดา  |  |
| Generation of '80 – Oligarchic Republic (ค.ศ. 1880–1916) |  ฆูลิโอ อาร์เฆนติโน โรกา  มิเกล ฆัวเรซ เซลมัน  การ์โลส เปเลกรินิ  ลุยส์ ซาเอนซ์ เปญญา  โฆเซ เอบาริสโต อูริบูรู  ฆูลิโอ อาร์เฆนติโน โรกา  มานูเอล กินตานา  โฆเซ ฟิเกโรอา อัลกอร์ตา  โรเก ซาเอนซ์ เปญญา  บิกโตริโน เด ลา ปลาซา  |  |
| Radical Civic Union สมัยที่ 1, หลังจาก secret ballot (ค.ศ. 1916–1930) |  อิโปลิโต อิริโกเยน  มาร์เซโล ตอร์กัวโต เด อัลเบอาร์  อิโปลิโต อิริโกเยน  |  |
| Infamous Decade (ค.ศ. 1930–1943) |  โฆเซ เฟลิกซ์ อูริบูรู  อากุสติน เปโดร ฆุสโต  โรเบร์โต มาริอา ออร์ติซ  รามอน กัสติโย  |  |
| รัฐประหาร – เผด็จการทหาร สมัย 1 (ค.ศ. 1943–1946) |  อาร์ตูโร เราซอน  เปโดร ปาโบล รามิเรซ  เอเดลมิโร ฆูเลียน ฟาเรล  |  |
| ลัทธิเปรอง สมัยที่ 1 (ค.ศ. 1946–1955) |  ฆวน เปรอน  |  |
| Revolución Libertadora – เผด็จการทหาร สมัยที่ 2 (ค.ศ. 1955–1958) |  เอดัวร์โด โลนาร์ดิ  เปโดร เอวเฆนิโอ อารัมบูรู  |  |
| Fragile Civilian Governments – Proscription of Peronism (ค.ศ. 1958–1966) |  อาร์ตูโร ฟรอนดิซิ  โฆเซ มาริอา กิโด  อาร์ตูโร อุมเบร์เต อิเลีย  |  |
| Revolución Argentina – เผด็จการทหาร สมัยที่ 3 (ค.ศ. 1966–1973) |  ฆวน การ์โลส อองกานิอา  Roberto M. Levingston  Alejandro Agustín Lanusse  |  |
| การหวนคืนของลัทธิเปรอง (ค.ศ. 1973–1976) |  เอกตอร์ โฆเซ กัมโปรา  ราอุล อัลเบร์โต ลัสติริ  ฆวน เปรอน  อิซาเบล มาร์ติเนซ เด เปรอน  |  |
| National Reorganization Process – เผด็จการทหาร สมัยที่ 4 (ค.ศ. 1976–1983) |  ฆอร์เฆ ราฟาเอล บิเดลา  โรเบร์โต เอดัวร์โด บิโอลา  เลโอโปลโด กัลติเอริ  เรย์นัลโด บิกโนเน  |  |
| การเปลี่ยนผ่านสู่ระบอบประชาธิปไตย (ค.ศ. 1983–ปัจจุบัน) |  ราอุล ริการ์โด อัลฟอนซิน  การ์โลส ซาอุล เมเนม  เฟร์นันโด เด ลา รูอา  อาโดลโฟ โรดริเกซ ซาอา  เอดัวร์โด ดูอัลเด  เนสตอร์ กีร์ชเนร์  กริสตินา เฟร์นันเดซ เด กีร์ชเนร์  เมาริซิโอ มากริ  อัลเบร์โต เฟร์นันเดซ  ฆาบิเอร์ มิเลย์  |  |
 Portal:Argentina  การเมืองอาร์เจนตินา  รัฐบาลอาร์เจนตินา  List of heads of state of Argentina
โตนี นาดาล

| --- | --- |
โตนี นาดาล ผู้เป็นทั้งลุงและผู้ฝึกสอนของราฟาเอล นาดาล ในระหว่างการปฏิบัติหน้าที่ในยูเอสโอเพน 2006
ประเทศ (กีฬา):  สเปน
วันเกิด:  (1961-02-21) 21 กุมภาพันธ์ ค.ศ. 1961 (63 ปี) มานากอร์ มาจอร์กา
อาชีพการฝึกสอน (ค.ศ. 1990-ปัจจุบัน)
ราฟาเอล นาดาล (ค.ศ. 1990-ปัจจุบัน)
ความสำเร็จในการฝึกสอน
จำนวนการฝึกสอนรายการเดี่ยวที่ชนะ: 57
จำนวนการฝึกสอนรายการคู่ที่ชนะ: 8
รายการแข่งขันที่โดดเด่น (ร่วมกับแชมป์) สถิติอาชีพราฟาเอล นาดาล 
รางวัลและสถิติด้านการฝึกสอน
สถิติ รายการความสำเร็จในระดับอาชีพของราฟาเอล นาดาล 626–125 (83.36%) 
อันโตเนียว "โตนี" นาดาล โอมาร์ (สเปน: Antonio "Toni" Nadal Homar) เกิดวันที่ 21 กุมภาพันธ์ ค.ศ. 1961 ที่มานากอร์ มาจอร์กา เป็นผู้ฝึกสอนเทนนิสชาวสเปน รวมถึงเป็นทั้งลุงและผู้ฝึกสอนเทนนิสให้แก่ราฟาเอล นาดาล
รูปแบบการฝึกสอน

โตนีได้ทำการฝึกราฟาเอลในสนามกับลูกเทนนิสที่คุณภาพไม่ค่อยดี เพียงเพื่อสอนราฟาเอลว่าชัยชนะหรือความพ่ายแพ้ไม่ได้เกี่ยวกับมาตรฐานของสนาม, ตาข่าย, แสง หรือลูกเบสบอล หากแต่มันเป็นเรื่องเกี่ยวกับเจตคติ, วินัย และทัศนคติ โตนีสอนให้รู้จักถึงการถ่อมตัว, มีอารมณ์ที่มั่นคง, ไม่เพ้อฝัน และมีความเพียรพยายาม โดยเขาได้ปลูกฝังค่านิยมและคุณลักษณะเหล่านี้ให้แก่ราฟาเอล ปรัชญาของเขาคือการฝึกฝนอย่างหนักและรู้จักปรับปรุงอยู่เสมอ
โบลกันเดฟูเอโก

| โบลกันเดฟูเอโก |
| --- | --- |
การปะทุของโบลกันเดฟูเอโกใน พ.ศ. 2517
จุดสูงสุด
ความสูง เหนือระดับน้ำทะเล: 3,763 เมตร (12,346 ฟุต)
พิกัด: 14°28′29″N 90°52′51″W﻿ / ﻿14.47472°N 90.88083°W﻿ / 14.47472; -90.88083 
ข้อมูลทางภูมิศาสตร์
โบลกันเดฟูเอโกกัวเตมาลา 
เทือกเขา: ซิเอร์รามาเดร
ข้อมูลทางธรณีวิทยา
อายุหิน: 200,000 ปี
ประเภทภูเขา: กรวยภูเขาไฟสลับชั้น (มีพลัง)
แนวโค้ง/เข็มขัดภูเขาไฟ: แนวภูเขาไฟรูปโค้งอเมริกากลาง
การปะทุครั้งล่าสุด: พ.ศ. 2545–2561 (กำลังดำเนินอยู่)
ภาพถ่ายดาวเทียมของลาวาหลากจากโบลกันเดฟูเอโก พ.ศ. 2559
โบลกันเดฟูเอโก (สเปน: volcán de Fuego, แปลว่า "ภูเขาแห่งไฟ"; มักเรียกสั้น ๆ ว่า ฟูเอโก) หรือ ชิกัก (มายา: Chi'gag, แปลว่า "ที่ซึ่งมีไฟอยู่") เป็นภูเขาไฟสลับชั้นมีพลังในประเทศกัวเตมาลา ตั้งอยู่ระหว่างพรมแดนจังหวัดชิมัลเตนังโก, เอสกูอินตลา และซากาเตเปเกซ ห่างจากเมืองอันติกัว (หนึ่งในสถานที่ท่องเที่ยวและเมืองที่มีชื่อเสียงที่สุดของประเทศ) ไปทางทิศตะวันตกประมาณ 16 กิโลเมตร (9.9 ไมล์) ภูเขาไฟลูกนี้ปะทุขึ้นบ่อยครั้งนับตั้งแต่ยุคการพิชิตดินแดนของชาวสเปน ครั้งล่าสุดเกิดขึ้นในเดือนมิถุนายน พ.ศ. 2561
โบลกันเดฟูเอโกมีชื่อเสียงจากการเป็นภูเขาไฟที่ยังคุกรุ่นในระดับต่ำเกือบต่อเนื่อง การปะทุของแก๊สและเถ้าถ่านเล็ก ๆ น้อย ๆ เกิดขึ้นทุก 15 ถึง 20 นาที ส่วนการปะทุขนาดใหญ่กว่านั้นพบไม่บ่อยนัก ลาวาประเภทหินแอนดีไซต์และหินบะซอลต์มีมากที่สุด และการปะทุในระยะหลังมีแนวโน้มที่จะพ่นแร่ธาตุสีเข้มออกมามากกว่าการปะทุในยุคแรกเริ่ม
โบลกันเดฟูเอโกเชื่อมต่อกับภูเขาไฟอากาเตนังโกและมีชื่อเรียกรวมกันว่า ลาออร์เกตา (La Horqueta)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โบลกันเดฟูเอโก
แผนที่โบลกันเดฟูเอโก
วิดีโอการปะทุเมื่อวันที่ 3 มิถุนายน 2561
โฆเซ อาร์ไนซ์

| ข้อมูลส่วนตัว |
| --- | --- | --- | --- |
ชื่อเต็ม:  โฆเซ มานูเอล อาร์ไนซ์ ดิอัซ
วันเกิด:   (1995-04-15) 15 เมษายน ค.ศ. 1995 (29 ปี)
สถานที่เกิด:  ตาลาเบราเดลาเรย์นา, สเปน
ส่วนสูง:  1.72 m (5 ft 7 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  เลกาเนส
หมายเลข:  10
สโมสรเยาวชน
2010–2013:  ตาลาเบรา
2013–2014:  บายาโดลิด
สโมสรอาชีพ*
| ปี |  ทีม |  ลงเล่น |  (ประตู) |
| 2013–2014 |  ตาลาเบรา |  7 |  (0) |
| 2014–2016 |  บายาโดลิด เบ |  39 |  (13) |
| 2015–2017 |  บายาโดลิด |  41 |  (12) |
| 2017–2018 |  บาร์เซโลนา เบ |  20 |  (6) |
| 2017–2018 |  บาร์เซโลนา |  1 |  (0) |
| 2018– |  เลกาเนส |  16 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 ธันวาคม 2019
โฆเซ มานูเอล อาร์ไนซ์ ดิอัซ (สเปน: José Manuel Arnaiz Díaz; เกิดวันที่ 15 เมษายน ค.ศ. 1995) เป็นนักฟุตบอลอาชีพชาวสเปน ปัจจุบันลงเล่นให้กับเลกาเนสในตำแหน่งปีก
เส้นทางอาชีพ > เรอัลบายาโดลิด

อาร์ไนซ์เกิดที่ตาลาเบราเดลาเรย์นา แคว้นกัสติยา-ลามันชา เขาเริ่มลงเล่นให้กับอูเด ตาลาเบรา ในปี ค.ศ. 2013 เมื่ออายุ 18 ปี ต่อมาวันที่ 6 พฤษภาคม ค.ศ. 2013 เขาย้ายไปสโมสรเรอัลบายาโดลิด
วันที่ 7 พฤศจิกายน ค.ศ. 2015 เขาลงเล่นให้กับทีมชุดใหญ่ครั้งแรกในฐานะตัวสำรอง โดยลงมาเล่นแทนเปดรู ตีบา ในนัดที่เรอัลบายาโดลิดเปิดบ้านเสมอเลกาเนส 1–1 ในการแข่งขันเซกุนดาดิบิซิออน ต่อมาวันที่ 8 มิถุนายน ค.ศ. 2016 เขาต่อสัญญาฉบับใหม่กับสโมสรไปจนถึง ค.ศ. 2019 หลังจากที่ยิงได้ 11 ประตูในฤดูกาลก่อนหน้า
เขายิงประตูแรกเมื่อวันที่ 21 สิงหาคม ค.ศ. 2016 ในนัดที่เรอัลบายาโดลิดเปิดบ้านชนะเรอัลโอบิเอโด ต่อมาวันที่ 8 ตุลาคม เขายิงประตูในนัดที่เปิดบ้านชนะอัลกอร์กอน 2–0 จบฤดูกาล 2016–17 เขายิงได้ 12 ประตู